**REPUBLIKA E SHQIPËRISË**

**AGJENCIA PËR MBËSHTETJEN E SHOQËRISË CIVILE**

SEKTORI I FINANCËS DHE KONTROLLIT TË BRENDSHËM

***Raport monitorimi për katër mujorin e tretë të vitit 2024 për Agjencinë për Mbështetje të Shoqërisë Civile”***

Në zbatim të Ligjit nr.9936, datë 26.06.2008 “*Për Menaxhimin e Sistemit Buxhetor në Republikën e Shqipërisë”*, Ligjin Nr.97/2023 “*Për Buxhetin e Vitit 2024*” në zbatim të Udhëzimit të përhershëm të Ministrit të Financave Nr.2, datë 6.02.2012 “*Për proçedurat standarte të zbatimit të Buxhetit*”, në zbatim të Udhëzimit plotësues nr.1, date 24.01.2024 të Ministrit të Financave "*Për zbatimin e buxhetit të vitit 2024”,* si edhe sipas Udhëzimit nr.14, datë 30.05.2023 ”*Për Proçedurat standarde të monitorimit të buxhetit në njësitë e qeverisjes qëndrore*” sipas strukturës të përcaktuar në Shtojncën 3 të Udhëzimit “*Formati standart narrativ i raportit të monitorimit të buxhetit në NJQQ*”, Agjencia për Mbështetjen e Shoqërise Civile, raporton mbi treguesit e buxhetit dhe ecurisë së realizimit të fondeve për katër mujorin e tretë të vitit 2024.

***1.Lista e përmbajtjes së raportit të monitorimit***

*1- Hyrje*

*2- Plani fillestar i Buxhetit Viti 2024/Informacion buxhetor i agreguar, Aneksi 1 sipas udhëzimit nr.14,dt. 30.05.2023 ”Për Proçedurat standarde të monitorimit të buxhetit në njësitë e qeverisjes qëndrore”*

*3- Performanca e treguesve kyc të performancës me bazë gjinore*

*4- Analiza e realizimit të treguesve buxhetore për Vitin 2024*

*5- Performanca jo – financiare e programit buxhetor*

*6- Rishikimi i Buxhetit për Vitin 2024 nëpërmjet Akteve Normative dhe shkresave per rishikimet e buxhetit per nevojat e Institucionit.*

***1.Hyrje***

**Programi kryesor buxhetor**  I AMSHC –së si Institucion është Mbështetje për Shoqërinë Civile, me qëllim krijimin e kushteve për rritje të qëndrueshme të shoqërisë civile në vend përmes një shoqërie civile më vibrante dhe pjesëmarrëse në vendimarrje dhe monitorim politikash publike.

**Politikat ekzistuese të programit të AMSHC-së, ose produktet kryesore që AMSHC prodhon në formën e shërbimeve të cilat janë tre si më poshtë listuar:**

1- Realizimi I thirrjeve për Projekt propozime dhe financimi I projekteve të OJF- ve.

2-Realizim në terren I monitorimeve/inspektimeve të projekteve të financuara nga AMSHC.

3-Mbështetje/asistence teknike dhe informuese e OJF-ve nëpërmjet takimeve informuese/konsultative si dhe trajnimeve për rritje kapaciteti I OJF-ve.

Institucioni ka arritur objektivin e tij, mbështetjen financiare dhe monitorimin/vlerësimin e projekteve të OJF-ve sipas programeve të miratuara nga Bordi Mbikqyrës i AMSHC-së nëpërmjet menaxhimit me efektivitet, efiçencë dhe ekonomik të burimeve financiare dhe njerëzore të Institucionit.

Monitorimi në këtë rast është një proçes vlerësimi performance i cili realizohet nëpërmjet krahasimit të treguesve faktikë të performancës me ato të planifikuara.

Me anë të këtij raporti monitorimi të Buxhetit të AMSHC - së per Vitin 2024, katër mujorin e tretë, saktësojmë informacionin mbi efektivitetin e përdorimit të fondeve buxhetore dhe performancën e produkteve të realizuara për Vitin 2024 përsa i përket **Agjencisë për Mbështetjen e Shoqërisë Civile.**

Në përdorimin e fondeve buxhetore, AMSHC –ja është mbështetur në parimet e menaxhimit dhe mirëfunksionimit të sistemit buxhetor.

Shpërndarja e burimeve financiare është bërë në përputhje me politikat ekonomike dhe prioritetet e AMSHC–së, duke pasur si synim një përdorim sa më efiçent të këtyre burimeve, përgjegjësi të qarta për menaxhimin e shpenzimeve për çdo produkt, në funksion të realizimit të objektivave dhe aktiviteteve të përcaktuara nga Agjencia për Mbështetje të Shoqërisë Civile për vitin 2024.

***2. Plani fillestar i Buxhetit Viti 2024 / Informacion buxhetor i agreguar***

Në zbatim të Ligjit nr.9936, datë 26.06.2008 “Për Menaxhimin e Sistemit Buxhetor në Republikën e Shqipërisë, Ligjin Nr.97/2023 “Për Buxhetin e Vitit 2024” në zbatim të Udhëzimit të përhershëm të Ministrit të Financave Nr.2, datë 6.02.2012 “*Për proçedurat standarte të zbatimit të Buxhetit*”, në zbatim të Udhëzimit plotësues nr.1, date 24.01.2024 të Ministrit të Financave "Për zbatimin e buxhetit të vitit 2024, si edhe sipas Udhëzimit nr.22 datë 17.11.2016 ”Për Proçedurat standarde të monitorimit të buxhetit në njësitë e qeverisjes qëndrore”, Institucioni Agjencia për Mbështetjen e Shoqërise Civile, raporton mbi treguesit e buxhetit dhe ecurisë së realizimit të fondeve për katër mujorin e tretë të vitit 2024.

**Fondet buxhetore të akorduara për vitin 2024 janë në vlerën 130,525,000 lekë për shpenzime korrente dhe kapitale :**

Tab në lekë

|  |  |
| --- | --- |
| **EMËRTIMI** | **VITI 2024** |
| Shp. Paga & Sig. Shoq. | 19,820,000 |
| Shp. të tjera korrente | 106,395,000 |
| Shp.kapitale të brendshme | 1,000,000 |
| **Totali** | **130,525,000** |

Në **fazën strategjike dhe teknike të përgatitjes së PBA-së** 2025-2027 dorëzuar në Maj 2024, janë përgatitur kërkesat buxhetore për dy kërkesa buxhetore të cilat do t’i shërbëjnë arritjes së objektivavë të Institucionit.

* **Politikë ekzistuese por kërkesë për shtim fondi :**

**Emërtimi:** Mbështetje me fonde e më shumë projekteve të shoqërisë Civile

**Kosto totale** : **30,000,000 lekë**

**Argumentimi I nevojës për këtë politikë :**

Agjencia për Mbështetjen e Shoqërisë Civile tashmë funskionon prej disa vitesh dhe ka mbështetur financiarisht shumë projekte të Shoqërisë Civile për një shërbim më të mirë ndaj qytetarit, për nisma civile në emër të transparencës apo luftës kudër korrupsionit duke ju përgjigjur kërkesës së shoqërisë gjithashtu edhe programeve strategjike të qeverisë.

Por, eksperienca e deritanishme tregon se ka një hapësirë të madhe bosh mes projekteve që aplikojnë për financim pranë AMSHC-së (rreth 250 - 300 projekte) dhe atyre projekteve me cilësore të cilat AMSHC arrin të mbështesë me fonde nisur nga fondet ekzistuese që I jepen nga buxheti I shtetit ( rreth 65-70 projekte ne vit) duke lënë kësisoj rreth 80% te projekteve që aplikojnë për fonde dhe financim prane AMSHC –së pa mbeshtetje financiare!

Vlerësuar edhe në terma të një impakti më efikas dhe të qënësishëm në shoqëri, AMSHC ka nevojë për më shumë fonde në llogarinë e granteve që nga një ane përbën edhe produktin kryesor të punës dhe nga ana tjetër kjo përkthehet në më shumë projekte në ndihmë dhe për grupet më të margjinalizuara dhe në nevojë të shoqërisë, për monitorimin e politikave publike, për sensibilizimin e publikut në kuadër të integrimit në BE, për luftën kundër korrupsionit në çdo nivel të shfaqjes së tij pra në dobi dhe interes të qytetarëve.

* **Politikë ekzistuese por kërkesë për shtim fondi :**

**Emërtimi:** Kërkesë për shtim të fondit të llograisë 602 të shërbimeve dhe mallrave për arsye të nevojës së Institucionit për të mbuluar pagesën e Shërbimit te ruajtjes Fizike të godinës së Institucionit

**Kosto totale : 3,200,000 lekë**

**Argumentimi I nevojës për këtë shtim fondi :**

Në këtë zë buxhetor, me kërkesë të Inspektopriatit Qëndror, Institucion I cili ndodhet në të njëjtën godinë dhe ambjent të përbashkët me AMSHC –në, na nevojiten fonde për të bërë të mundur pagesën e Shërbimit të sigurisë për ruajtjen fizike të ndërtesës, aseteve, dhe njërëzve me punonjës shërbimi, për periudhën Qershor – Dhjetor 2024, përderisa sic sqarohet në shkresën e Inspektoriat Qendror me nr.prot.241, të datës 18.04.2024 me subject ***“Kërkesë për likuidimin 6 mujor të kontratës për Shërbim Sigurie për ruajtjen fizike të ndërtesave, aseteve dhe njerëzve me punonjës shërbimi****”(Shkresa bashkëlidhur relacionit përmbledhës të kërkesave buxhetore),* ky Institucion nuk I ka mundësitë fiunanciare për të mbuluar këtë shërbim deri në fund të vitit dhe nga ana tjetër ne si Institucion jemi të vendosur në të njëjtën godine dhe ruuajtja fizike e godinës, aseteve dhe njerëzve eshte detyrim ligjor.

**3.Performanca e treguesve kyç të performancës me bazë gjinore, në nivel produkti**

Duke vlerësuar konstatimet dhe sugjerimet e Ministrisë së Financave përsa I përket Përgatitjes së PBA –së 2025-2027, Ekipi I Menaxhimit të Programit gjatë vitit 2024, ka bëre një punë të përgjegjshme në drejtim të respektimit të përcaktimeve të udhëzimit të përgatitjes së programit buxhetor afatmesëm përshtatur specifikisht për natyrën e detyrave dhe përgjegjësive që AMSHC mbulon në bazë të Ligjit mbi të cilin eshte krijuar dhe funksionon.

* Së pari, në kuadër të pikës 3 të Udhëzimit nr.10, dt.28.02.2017 “*Përfshirja e shoqërisë Civile në përgatitjen e programit buxhetor afatmesëm*”, ju vemë në dijeni se pjesë e planeve të punës në baza vjetore për AMSHC- në, është gjithmonë realizimi I takimeve konsultative me përfaqësues të Shoqërisë Civile në Shqipëri me qëllim njohjen me problematikat e hasura, me sugjerimet e tyre lidhur me organizimin e punës në Institucion, sugjerimet e tyre përsa I përket detajimit të zërave buxhetore si dhe përsa I përket aktiviteteve që janë të rëndësishme për t’u organizuar me qëllim përcjelljen e “feedback” të qartë të OJF-ve në punën tonë të përditshme si Institucion që mbështet fuqizimin e një Shoqërie Civile të qënësishme në vend.
* Së dyti, në vijim të punës për të realizuar me sukses buxhetimin gjinor, edhe AMSHC -ja përcaktuar produkte/objektiva/aktivitete/kosto të detajuara për arritjen e barazisë gjinore si dhe ka financuar dhe ndjekur projekte me këtë qëllim.
* Sipas sugjerimeve te Ministrisë së Financave, eshte shtuar tek “*Objektivi I politikës së programit* " . Mbështetje financiare dhe monitorim për më shume projekte të OJF- ve sipas programeve të përcaktuara nga Bordi Mbikqyrës i AMSHC -së në vit, është shtuar tek *“Treguest e Performancës për Objektivin*”, objektivi ***“Përqindja e grave në poste drejtuese të institucionit ndaj totalit të posteve drejtuese”,*** objektiv I cili raportohet 50% për periudhën e raportimit pra për katër mujorin e tretë të Vitit 2024.

***4.Performanca Financiare e programit buxhetor/ Analiza e realizimit të treguesve buxhetore 2024***

**Programi “Mbështetje për Shoqërinë Civile**

**Fondi i Pagave dhe Sigurimeve Shoqerore** (zeri 600-601), është realizuar në zbatim të Strukturës Organizative të miratuar me Vendim nr. 769 datë 15.07.2009 të Këshillit të Ministrave “*Për miratimin e Statutit të Agjencisë Për Mbështetjen e Shoqërisë Civile*”. Ndryshuar me Vendimin nr. 789 datë 16.11.2011 të Këshillit të Ministrave “*Për një ndryshim në Vendimin nr. 769 datë 15.07.2009 të Këshillit të Ministrave “Për miratimin e statutit të Agjencisë për Mbështetjen e Shoqërisë Civile*”, mbështetur në Ligjin Nr.97/2023 “Për Buxhetin e Vitit 2024” në zbatim të Udhëzimit të përhershëm të Ministrit të Financave Nr.2, datë 6.02.2012 “*Për proçedurat standarte të zbatimit të Buxhetit*”, në zbatim të Udhëzimit plotësues nr.1, date 24.01.2024 të Ministrit të Financave "Për zbatimin e buxhetit të vitit 2024”, në zbatim të VKM –së Nr.39, dt. 24.01.2024 “*Për Përcaktimin e numrit të Punonjësve me kontratë të përkohshme për Vitin 2024 në njësitë e Qeverisjes Qendrore*”, numri mesatar i punonjësve për AMSHC -në është realizuar 16 punonjës të përhershëm si dhe dy punonjës me kontratë të përkohshme.

Nga fondi i përgjithshëm i pagave dhe shpërblimeve, si dhe i sigurimeve shoqërore, përgjatë Vitit 2024, është realizuar respektivisht;

* **19,867,397 Lekë** (zeri 600) për paga, realizimi prej 98 % për periudhën e raportimit vjetor.
* **3,186,867 Lekë** (zeri 601) për kontribute për sigurimet shoqërore shendetsore, realizimi96 % për periudhën e raportimit vjetor.

**Fondi për shpenzime të tjera korrente**  (zeri 602), per vitin 2024, është planifikuar fillimisht me Ligjin e Buxhetit të Vitit 2024 në vlerën ***6,395,000 leke*.**

Në këtë zë buxhetor është mbështetur edhe veprimtaria dhe aktivitetet e KKSHC- së nisur edhe nga detyrat që AMSHC –ja ka përmbushur përgjatë Vitit 2024 si Sekretariat i Këshillit Kombëtar të Shoqërisë Civile duke mbuluar aktivitetet e KKSHC –së si dhe për të siguruar facilitetet logjistike për organizimin e mbledhjeve të KKSHC –së.

Ofrimi i asistencës ligjore në finalizimin e Udhërrëfyesit për Shoqërinë Civile ku AMShC ndërmori një rol të rëndësishëm në hartimin dhe mirëpërcaktimin e planit të punës dhe më gjerë. Për këtë funksion, AMShC gjithashtu ndërmori një sërë masash me qëllim realizimin sa më të saktë të tij duke përthithur produktin final (miratimin dhe zbatimin e Udhërrëfyesit). Roli aktiv i AMShC- së në Strategjinë Ndërsektoriale kundër Korrupsionit është një tjetër arritje e Institucionit duke ndikuar në plotësimin e masave dhe indikatorëve sa i përket Qasjes Ndërgjegjësuese. Për këtë qëllim, AMShC ka tashmë programin e saj Institucional kundër Korrupsionit, një buxhet të dedikuar për projektet anti- korrupsion. Në zërin buxhetor të AMSHC –së , disa shpenzime operative dhe të stafit i janë dedikuar edhe kësaj strategjie. Edhe për këte zë, përgjatë kësaj periudhe raportimi është realizuar vlera në total prej **4,780,443 Lekë .**

Një arsye për këtë rezultat fakt të shpenzimeve të zërit shpenzime operative dhe mirëmbajtje e shërbime /llogaria 602 janë edhe proçedurat e prokurimeve për blerje të vogël të vogël online të cilat janë parashikuar për t’u zhvilluar në katër mujorin e fundit të vitit 2024 duke synuar për çmimin më të ulët për blerjet dhe shërbimet në kuadër të logjistikës së përgjithshme për ecurinë normale të punës në Institucion.

Në realizimin e shpenzimeve operative, AMSHC–ja është mbështetur në parimin e një shpërndarje sa më racionale të kërkesave për ecurinë optimale të veprimtarisë së Institucionit si dhe ka zbatuar “*Rregjistrin e Parashikimeve të Prokurimeve Publike për Vitin 2024* ” për blerje dhe shërbime të cilat kryesisht lidhen me;

* Realizimin e shpenzimeve, të detyrueshme ndaj shtetit, si detyrime taksa e tatime, energji elektrike, ujë, shërbime postare e telefonike, në funksion të një veprimtarie normale institucionale.
* Kyerjen e të gjitha blerjeve për nevoja të AMSHC-së, publikime, blerje kancelarike, riparime automjeti, lyerje dhe mirëmbajtje, pastrim etj.
* Kryerjen e pagesave për likuidimin e detyrimeve furnitorë dhe të tretë etj.
* Kryerjen e monitorimeve në terren të projekteve që AMSHC ka financuar gjatë vitit 2024.
* Realizimin e study- tour në vende të rajonit për shkëmbimin e eksperiencave më të mira për zhvillimin dhe mbështetjen e shoqërise civile.

**Fondi në zërin për Transferime Korrente të Brendshme** (zeri 604), për vitin 2024 është planifikuar në vlerën ***100,000,000 leke*.**

Ky është dhe zëri më me peshë në strukturën e buxhetit të AMSHC- së, duke qenë se Institucioni ka si qëllim kryesor financimin e Shoqërisë Civile me Grante për projektpropozimet e OJF- të përfituese. Përgjatë Vitit 2024 është zhvilluar praktika për shpalljen/vlërësimin/lidhjen e kontratave për Thirrjen për ProjektPropozime Nr.17 si rezultat i së cilës janë shpalluar nëpërmjet proçesit 73 projekte fituese të cilat janë në ndjekje në vijim.

Edhe për këte zë, aktualisht **604 Kapitulli 1** për periudhën respektive është realizuar vlera prej  ***99,750,000 Lekë*** ose  **99 % e planit vjetor.**

Ndërkohë disbursimet e zërit të Granteve kanë përfshirë disbursime nga Thirrja Nr16, dhe në gjysmën e dytë të Vitit fiskal 2024 janë disbursuar Projektet fituese të Thirrjes Nr.17 organizuar nga AMSHC-ja të cilat janë aktualisht në zhvillim dhe pritet të përfundojnë përgjatë vitit 2025.

(Llogaria 604 –Disbursimi I Granteve) Gjatë vitit 2024, disbursimet e granteve më së shumti janë përqendruar në muajtë Qershor - Gusht 2024 pas shpalljes së OJF- ve fituese të Thirrjes nr.17 sipas përcaktimeve të kontratave lidhur mes OJF -ve dhe AMSHC- së.

**Fondi *per shpenzim investime*** *(zeri 231) ,*

**1,000,000 Lekë** (zeri 231) për Investime të Trupëzuara, Gjatë katër mujorit të tretë të vitit 2024, ky zë buxhetor raportohet të jetë realizuar në vlerën 456,000 lekë pas përfundimit të proçesit të prokurimit Blerje e Vogël me subjket *”Blerje mobilie për nevojat e Institucionit*”.

Realizimi për këtë zë është në vlerën 45 %.

***5.Performanca jo – financiare e programit buxhetor***

Agjencia për Mbështetjen e Shoqërisë Civile udhëhequr nga Bordi Mbikqyrës I AMSHC- së, ka organizuar ***17 Thirrje*** ***për ProjektPropozime*** sipas prioriteteve dhe fushave të cilat janë objektiva të përhershëm të Institucionit, dhe janë kryer proçedurat e duhura konform Ligjeve në fuqi në lidhje me njoftimin, shpalljen, vlerësimin, seleksionimin dhe kontraktimin e Organizatave Jofitimprurese për financimin me Grante të projekteve që kanë rezultuar fituese. Më tej puna konkrete e AMSHC- së si Institucion, mbetet ndjekja e Projekteve deri në fazën finale të realizimit të tyre, Monitorimi dhe Vlerësimi I ecurisë së realizimit të Aktiviteteve konform projektpropozimit dhe kontratës së lidhur mes palëve si dhe Monitorimi dhe Vlerësimi I ecurisë së realizimit financiar të Projekteve të financuara nga AMSHC- ja dhe përputhshmëria me buxhetin e parashikuar si dhe me legjislacioni fiskal dhe tatimor të Republikës së Shqipërisë.

Veprimtaria kryesore e AMSHC- së për Vitin 2024 është përqendruar në realizimin me sukses të Thirrjeve për ProjektPropozime si dhe ndjekjes/Monitorimit/Vlerësimit të projekteve të zbatuara në kuadër të Thirrjeve për projektpropozime.

Përsa i përket realizimit të ***“Output Monitoring Data”*** nga targeti aktual i përditësuar përsa i takon ***“Numrit të projekteve të financuara*”,** nga totali prej 80 projektesh janë financuar 73 projekte nëpërmjet Thirrjes nr.17, projekte të cilat janë disbursuar 70% me lidhjen e kontratës dhe do ndiqen në vijueshmëri deri në pëfundimin e tyre.

Ndërsa përsa i përket realizimit faktitk të *“****Numrit të monitorimeve të kryera në terren***”, nga targeti i përditësuar prej 73 monitorimesh janë realizuar për katër mujorin e tretë të vitit 2024 janë realizuar 5 monitorime për Thirrjen nr.17. Ndërsa në mënyrë progresive janë kryer gjithësej 31 monitorime projektesh në terren në periudhën Janar – Dhjetor 2024.

***6.Ndryshimet në buxhet***

Në këtë Fazë të raportimit të realizimit të buxhetit për katër mujorin e tretë të Vitit 2024, fazë e cila përkon edhe me përgatitjen e PBA- së, Faza e tretë 2025-2027 , është e rëndësishme të reflektohet ***ndryshimi i nevojshëm në llogarinë e pagave dhe sigurimeve për fondin total akorduar AMSHC- së sipas VKM nr.535, date 12.08.2024 “Për miratimin e tavaneve përfundimtare të shpenzimeve të programit buxhetor afatmesëm 2025-2027”, për të përshtatur ndryshimet në klasat e pagave të stafit të AMSHC –së***

sipas VKM-së nr,421, dt.26.06.2024 “*Për miratimin e strukturës së pagave, niveleve të pagave dhe shtesave të tjera mbi pagë të zëvendësministrit, funksionarëve të kabineteve, prefektit, nënprefektit, nënpunësve civilë dhe nënpunësve në disa institucione të administratës publike”I ndryshuar*. Ky ndryshim është reflektuar te shtojca e pagave të stafit pjesë e praktikës së PBA –së 2025 -2027. Ky ndryshim është reflektuar te shtojca e pagave të stafit pjesë e praktikës së PBA –së 2025 -2027 Faza e tretë, si më poshtë pasqyruar:



Gjithashtu, mbështetur në Ligjin Nr.97/2023 “Për Buxhetin e Vitit 2024” në zbatim të Udhëzimit të përhershëm të Ministrit të Financave Nr.2, datë 6.02.2012 “*Për proçedurat standarte të zbatimit të Buxhetit*”, në zbatim të Udhëzimit plotësues nr.1, date 24.01.2024 të Ministrit të Financave "Për zbatimin e buxhetit të vitit 2024” si dhe për zbatimin e VKM –së nr.846, dt.26.12.2024 ***“Për dhënien e një ndihme të menjehershme financiare për punonjësit mbështetës të qëverisjes qendrore”****,* Agjencia për Mbështetjen e Shoqërise Civile ka zbatuar VKM në e lartpërmendur nga fondi në llogarine 606 nga fondi i veçantë i buxhetit të shtetit, në vlerën totale prej 60,000 lekë për zbatimin e VKM –së.

Bashkëlidhur këtij raporti janë edhe Anekset përkatëse të monitorimit shkarkuar nga moduli BPPM në sistemin AFMIS.

**Duke ju falenderuar për bashkëpunimin,**

**DREJTOR EKZEKUTIV**

**Andi Kananaj**